
(Almindelig lovgivningsprocedure: førstebehandling)
[bookmark: TextBodyBegin]Europa-Parlamentet,
–	der henviser til Kommissionens forslag til Europa-Parlamentet og Rådet (COM(2025)0123),
–	der henviser til artikel 294, stk. 2, og artikel 175, 177, 178 og 322 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C10-0063/2025),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til budgetmæssig vurdering fra Budgetudvalget,
–	der henviser til udtalelse af 29. april 2025 fra Det Europæiske Økonomiske og Sociale Udvalg[footnoteRef:1], [1:  	EUT C, C/2025/3197, 2.7.2025, ELI: http://data.europa.eu/eli/C/2025/3197/oj.] 

–	der henviser til udtalelse af 15. maj 2025 fra Regionsudvalget[footnoteRef:2], [2:  	EUT C, C/2025/3474, 16.7.2025, ELI: http://data.europa.eu/eli/C/2025/3474/oj.] 

–	der henviser til, at det kompetente udvalg har godkendt den foreløbige aftale i henhold til forretningsordenens artikel 75, stk. 4, og at Rådets repræsentant ved skrivelse af 23. juli 2025 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde, 
–	der henviser til forretningsordenens artikel 60 og 58,
–	der henviser til udtalelse fra Udvalget om Sikkerhed og Forsvar,
–	der henviser til skrivelserne fra Udvalget om Miljø, Folkesundhed og Fødevaresikkerhed og fra Transport- og Turismeudvalget,
–	der henviser til betænkning fra Regionaludviklingsudvalget (A10-0129/2025),
1.	vedtager nedenstående holdning ved førstebehandling;
2.	noterer sig Kommissionens erklæring, der er vedføjet som bilag til denne beslutning, til efterretning, og som vil blive offentliggjort i C-udgaven af Den Europæiske Unions Tidende;
3.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
4.	pålægger sin formand at sende Parlamentets holdning til Rådet og Kommissionen samt til de nationale parlamenter.

(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) 2025/1914.)



BILAG TIL DEN LOVGIVNINGSMÆSSIGE BESLUTNING

Erklæring fra Kommissionen om overholdelse af retsstatsprincippet i forbindelse med vedtagelsen af forordning (EU) 2025/1914[footnoteRef:3] [3:  	EUT L, 2025/1914, 19.9.2025, ELI: http://data.europa.eu/eli/reg/2025/1914/oj.] 

Kommissionen understreger, at respekten for retsstatsprincippet og de grundlæggende rettigheder er af allerstørste betydning for Den Europæiske Union. Kommissionen forstår de to lovgiveres hensigt om at sikre beskyttelsen af Unionens budget med deres ændringer til Kommissionens forslag. Kommissionen er fortsat fast besluttet på at sikre, at retsstatsprincippet opretholdes i forbindelse med gennemførelsen af fondene, og vil vurdere enhver anmodning om programændringer i overensstemmelse med forordningen om fælles bestemmelser, forordningen om konditionalitet vedrørende retsstatsprincippet og bestemmelserne i forordningen om midtvejsrevision.

